**Klasa: 030-01/19-02/5**

**Ur.broj: 2184/01-10-06/001-19-2**

**Trogir, 05. 06. 2019.**

**Z A P I S N I K**

**sa 17. (45) sjednice Nadzornog odbora T. D. „Trogir Holding“ d. o. o. Trogir**

Sjednica je održana 31. svibnja 2019. godine s početkom u 13:30 sati u poslovnim prostorijama Trogir Holding d.o.o. Put Mulina 2 Trogir.

Sjednici prisustvuju: Ivan Emer – predsjednik Nadzornog odbora, Danijela Uljević, zamjenica

predsjednika Nadzornog odbora, Denis Vukman i Damir Kero

članovi Nadzornog odbora

Odsutni; Ratomir Frana, član Nadzornog odbora

Sjednici su nazočni; Božidar Miše, struč. spec. oec. predsjednik uprave, Katica Laura Perić,

savjetnica uprave za financijske poslove i analitiku i Andrea Omašić, direktor

revizije tvrtke UHY HB EKONOM d. o. o.(nazočan na drugoj točki dnevnog reda)

DNEVNI RED

1. Usvajanje Zapisnika sa 15 i 16 sjednice Nadzornog odbora, temeljem davanja konačne

suglasnosti na Pravilnik o unutarnjem ustrojstvu i načinu rada TH d. o. o.

1. Revizorsko Izviješće kroz izlaganje revizora, Rasprava o Izvješću, GFI-ma za 2018.

i primanje istih na znanje NO TH d. o. o.

1. Prijedlog Odluke o pokriću gubitaka poslovne godine 2018.; Prijedlog Odluke o utvrđivanju

godišnjih financijskih izvještaja za 2018.godinu

1. Rasprava o izmijenjenom Pravilniku o radu TH d. o. o. i davanje suglasnosti NO TH d. o. o.
2. Posjeta deponiju u Planom (Vučje brdo) ako bude dovoljno vremena
3. Razno

**Donesene su slijedeće Odluke i Zaključci;**

ODLUKA

Nadzorni odbor daje suglasnost upravi društva na konačni prijedlog Pravilnika o unutarnjem ustroju i načinu rada u Trogir Holding d. o. o. koji je uprava društva iznijela na prethodnoj 16. (44) sjednici

od 22. svibnja 2019. godine.

ODLUKA

Nadzorni odbor prima na znanje Izvještaj o nalazima revizije i preporuka za uklanjanje nedostataka

tvrtke UHY HB EKONOM d. o. o. iz Splita.

ZAKLJUČAK

Nadzorni odbor primio je na znanje Izvještaj revizije, te zadužuje upravu društva da u okviru

stručnih službi Trogir Holding d. o. o. u najkraćem roku otklone nedostaci kako bi izvješće za 2019.godinu bilo fer i kako društvo ne bi pretrpjelo štetu.

ZAKLJUČAK

Nadzorni odbor prihvaća sugestiju uprave da tvrtka UHY HB EKONOM d. o. o. iz Splita izvrši revizorske postupke (dubinsko snimanje) društva za 2016. i 2017.godinu..

ODLUKA

Nadzorni odbor prima na znanje Odluku o pokriću gubitaka poslovne godine 2018 i prijedlog Odluke

o utvrđivanju godišnjih financijskih izvještaja za 2018.godinu

ODLUKA

Nadzorni odbor daje suglasnost upravi društva na prijedlog Pravilnika o radu, te upućuje na daljnju

zakonom određenu proceduru.

ODLUKA

Osniva se povjerenstvo od tri člana u sastavu; Mario Žaja, odvjetnik društva i predsjednik povjerenstva, Danijela Uljević, zamjenica predsjednika Nadzornog odbora član povjerenstva

i Ljiljana Klišanin, stručni suradnik za opće, pravne i kadrovske poslove u Trogir Holding

d. o. o. član povjerenstva.

Povjerenstvo je dužno ispitati sve navode iz predstavke Dijane Ćudina, financijske direktorice

društva upućene Gradonačelniku Grada Trogira i što hitnije Nadzornom odboru dostaviti izvješće .

ODLUKU

Nadzorni odbor daje suglasnost upravi društva na konačni prijedlog Pravilnika o unutarnjem ustroju i načinu rada u Trogir Holding d. o. o. koji je uprava društva iznijela na prethodnoj 16. (44) sjednici

od 22. svibnja 2019. godine.